Document ID: 31983D0263

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Μαΐου 1983 για τη σύναψη συμφωνίας υπό μορφή εγκεκριμένου πρακτικού μεταξύ της Ευρωπαϊκής Οικονομικής Κοινότητας και της Αυστριακής Δημοκρατίας, η οποία αποτέλεσε αντικείμενο διαπραγματεύσεων στα πλαίσια του άρθρου XXVIII της GATT σχετικά με ορισμένα λαχανικά διατηρημένα σε κατάψυξη, παρεσκευασμένα ή κονσερβοποιημένα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως το άρθρο 113,
τη σύσταση της Επιτροπής,
Εκτιμώντας:
ότι η Αυστριακή Δημοκρατία, προσφεύγοντας στο άρθρο XXVIII της Γενικής Συμφωνίας Δασμών και Εμπορίου (GATT), γνωστοποίησε την πρόθεσή της να τροποποιήσει ή να αποσύρει τις δασμολογικές παραχωρήσεις για ορισμένα λαχανικά διατηρημένα σε κατάψυξη, παρεσκευασμένα ή κονσερβοποιημένα, για τα οποία η Κοινότητα αποτελεί τον κυριότερο προμηθευτή της Αυστρίας-
ότι η Επιτροπή άρχισε διαπραγματεύσεις με την Αυστρία δυνάμει του άρθρου XXVIII της GATT- ότι κατέληξε σε συμφωνία με την χώρα αυτή, και ότι η συμφωνία αποδείχθηκε ικανοποιητική,
ΑΠΟΦΑΣΙΖΕΙ:
Άρθρο 1
Η συμφωνία υπό μορφήν εγκεκριμένου πρακτικού μεταξύ της Ευρωπαϊκής Οικονομικής Κοινότητας και της Αυστρίας, η οποία αποτέλεσε αντικείμενο διαπραγματεύσεων δυνάμει του άρθρου XXVIII της GATT σχετικά με ορισμένα λαχανικά διατηρημένα σε κατάψυξη, παρεσκευασμένα ή κονσερβοποιημένα, εγκρίνεται εξ' ονόματος της Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο πρόεδρος του Συμβουλίου ορίζει το αρμόδιο πρόσωπο που θα υπογράψει την συμφωνία για την δέσμευση της Κοινότητας.
Έγινε στις Βρυξέλλες, στις 16 Μαΐου 1983.

Labels: 3
18
17